**Výročná správa o činnosti Rady školy pri SPŠ dopravnej Kvačalova 20 Bratislava**

**marec 2017 – marec 2018**

Rada školy je ustanovená podľa § 24 zákona Slovenskej národnej rady č. 596/2003 Zb. Z. z. o štátnej správe v školstve a školskej samospráve.

**Členovia Rady školy:**

RNDr. Ľubica Stupareková, predseda Rady školy

Mgr. Miroslava Tomiczková, podpredseda Rady školy

Jana Frčková, nepedagogický zamestnanec školy

Ing. Zuzana Schwartzová, zástupca zriaďovateľa

Ladislav Findl, zástupca zriaďovateľa

Ing. Vladimír Sloboda, zástupca zriaďovateľa

Ing. Dagmar Hubačová, zástupca zriaďovateľa

Ľuboš Nemčovič, zástupca rodičov

Norbert Gregor, zástupca rodičov

Jana Dobšovičová, zástupca rodičov

Milan Kouba,/ Martin Bohuslávek, zástupca žiakov

V tomto zložení pracovala RŠ od 9. júna 2016, kedy bolo Ustanovujúce zasadnutie RŠ.

Rada školy sa v sledovanom období stretávala v dohodnutých termínoch, využívala aj mailovú komunikáciu.

**Zasadnutia:**

**20.3.2017**

Na základe mailovej komunikácie – hlasovania členov RŠ pri SPŠD Kvačalova 20 Bratislava, Rada školy jednohlasne odsúhlasila a odporučila zriadiť od školského roku 2018/2019 nový študijný odbor 3758 K operátor prevádzky a ekonomiky dopravy do siete pre SPŠD Kvačalova 20 Bratislava**.**

**15.6.2017**

Predsedníčka RŠ predstavila nového člena RŠ z radov žiakov, Martina Bohuslávka, ktorý nastúpil po Milanovi Koubovi. Členovia RŠ boli oboznámení o odbornej praxi žiakov tretích ročníkov v ČR v rámci programu Erasmus+, o priebehu a výsledkoch maturitných skúšok, o postupe pri sťahovaní SOŠ Sklenárova 9, na SPŠD Kvačalova 20.

Členovia RŠ odsúhlasili plán výkonov na školský rok 2018/2019 a odsúhlasili stretnutia zmeniť zo štvrtka na pondelok príslušných termínoch.

**16.10. 2017**

Predsedníčka RŠ informovala o schválení nového študijného odboru na školský rok 2018/2019, 3758 K operátor prevádzky a ekonomiky dopravy.

Členovia RŠ boli oboznámení a vzali na vedomie Správu o výchovno-vzdelávacej činnosti školy za školský rok 2016/2017, ktorý predložila zástupkyňa školy Ing. Lýdia Haliaková.

Martin Bohuslávek predniesol stanovisko ŠŽR súvisiace so sťahovaním SOŠ Sklenárova s tým, že bude adresované aj príslušným oorhánom na BSK.

**15.1.2018**

Hlavnou náplňou stretnutia RŠ bola Správa o čerpaní finančných zdrojov z rozpočtu školy, ktorú podala riaditeľka školy RNDr. Eva Kozová a Podmienky prijímania žiakov do prvého ročníka v školskom roku 2018/2019. Predsedníčka RŠ informovala o nových projektoch a aktivitách školy, pozvala prítomných na DOD dňa 15.2.2018.

RŠ vzala na vedomie a schválila Podmienky prijímania žiakov do prvého ročníka v školskom roku 2018/2019.

Rada školy pri Strednej priemyselnej škole dopravnej si plnila svoje úlohy - vyjadrovať a presadzovať verejné záujmy, záujmy žiakov, rodičov a zamestnancov v oblasti výchovy a vzdelávania.

Vykonávala funkciu verejnej kontroly, vyjadrovala sa k činnosti školy, orgánov miestnej štátnej správy, orgánov obcí a samosprávnych krajov z pohľadu školskej problematiky. Rada školy pracovala v súlade s platnými právnymi predpismi.

V Bratislave, 23.3.2018 RNDr. Ľubica Stupareková

predsedníčka RŠ